144 A MAGYAR TUD. TÁRSASÁG ÉRTEKEZÉSEI. 
nak. Egyébiránt ezen segédelempénz-ajánlásra nézve megjegyzést kíván 
az , hogy a második forintnak megajánlása azon kikötéssel tétetett: hogy 
jövő évi sz. Jakab apostol napján okvetlenúl országgyűlés tartassék , mely 
feltételt mindazáltal a király , a 21-dik ágazatnak tanúsága szerint, azon 
oknál fogva, mert az országgyűlés határnapjának és helyének előre teendő 
meghatározása alkalmatlan , el nem fogadott , hanem megígéré : hogy, ha a 
szükség úgy kívánandaná , országgyűlést előbb is hirdetend. 
A 40- és 60-dik ágazatok, melyek a belső közbátorság fentartha- 
tása végett hívségtelenség büntetése alatt parancsolják: hogy senki má- 
sokkal maga védelme vagy akár mely cél végett össze ne szövetkezzék, 
és hogy minden magányos hazafiak általok épített váraikat, azokat egye- 
dúl kivéve , melyeknek meghagyását az illető megye nemesei közönségé- 
nek kérelmére a királyi felség megengedendi , jövő sz. Mátyás napjáig le- 
rontani tartozzanak. 
A 42—48-, 50-, 53- és 57-dik ágazatok , melyekben a királyi fel- 
ség sürgettetik: hogy jószágadományokat , egyházi hübéreket, várnagysá- 
gokat, és adószedói hivatalokat külföldieknek ne adjon, — hogy Mária 
özvegy királynét azoknak visszabocsátására bírja, miket jogtalanúl letar- 
tóztat , — hogy a lőcsei , komáromi , esztergomi, és más újonan felállított 
harmincadi vámokat törülje el, — hogy Esztergomban és más szükséges 
helyeken őrségeket tartson , — hogy az ország határait Morva, Ausztria , 
Styria , Karinthia és Karniolia felé annak rendje szerint igazíttassa ki, — 
hogy a nemesség közől választott királyi itélőszéki ülnököket az ország 
régi szokása szerint királyi tanácsába bocsássa be, és ugyanazokat a Sla- 
vónia részéről választandó egyeddel együtt békeség iránti alkudozásokban 
is reszt venni engedje , — hogy slavóniai bánt mennél előbb nevezzen, — 
hogy az egyházi hübéreiktól ezen években megfosztottakat, mihelyest az 
országot visszaveendi, hűbéreikbe helyezze vissza, végre — hogy a kö- 
rülmények megengedendvén, Magyarországban maradni kegyeskedjék. 
Az 51-, 55- és 56-dik ágazatok, melyek a megyebeli egyházaknak 
szabadságait, a szabad és bányavárosoknak és a csajkásoknak harmincad 
és vámfizetés alóli régi mentességöket mindenek által megtartatni paran- 
csolják. 
Az 52-dik ágazat, mely azokat, kik az akkori fegyvernyugvást 
vakmerően megsértenék, a királyi fiskus által mint szabadmeneti közlevél- 
szegőket pörbe vonatni rendeli. 
